Članak 3.

U smislu ove Odluke, a u skladu s člankom 5. Zakona, dužnikom se smatra fizička osoba koja ne obavlja registriranu djelatnost /građanin/ i fizička osoba koja je registriranu djelatnost obavljala najduže do 31. prosinca 2017. godine, a nad kojom se provodi ovrha na novčanim sredstvima po računu radi naplate dospjelog duga iz članka 4. ove Odluke i koja ovrha se još uvijek provodi na dan stupanja na snagu Zakona. Registriranom djelatnošću, u smislu ove Odluke, se smatraju djelatnosti koje su obuhvaćene člankom 5. stavak 2. Zakona.

Članak 4.

Dospjeli dug dužnika čine glavnica duga i trošak, te pripadajuće kamate, za koji se na dan 31. Prosinca 2017. godine provodila ovrha na novčanim sredstvima po računu i koja se još uvijek provodi na dan stupanja na snagu Zakona. Predmet otpisa nisu dugovanja za koja se na dan 31. 12. 2017. godine provodila ovrha na novčanim sredstvima, a u međuvremenu su djelomično ili u cijelosti naplaćena do dana donošenja Odluke Grada Duge Rese o otpisu duga temeljem ove Odluke. Dospjelim dugom iz stavka 1. ovog članka se ne smatra naknada za provedbu ovrhe na novčanim sredstvima koja se naplaćuje prema odredbama propisa koji uređuju provedbu ovrhe na novčanim sredstvima, kao i dug iz osnove za plaćanje kojom je određena mjera osiguranja. Članak 5.

Za dužnika iz članka 3. ove Odluke, izuzev dužnika navedenog u stavku 2. ovoga članka Grad Duga Resa kao vjerovnik, će samostalno i bez potrebe podnošenja zahtjeva dužnika , a nakon što utvrdi da su ispunjeni svi uvjeti predviđeni ovom Odlukom, donijeti Odluku o otpisu duga kojom će otpisati dospjeli dug iz članka 4. ove Odluke po osnovama za plaćanje vjerovnika Grada Duge Rese najviše do ukupnog iznosa zbroja glavnice i troška od 10.000,00 kn, a koji zbroj se uvećava za pripadajuće dospjele kamate, pod uvjetom socijalnog kriterija dužnika tj dužnika koji su primatelji jedne od novčanih naknada iz sustava socijalne skrbi /zajamčena minimalna naknada, pomoć za uzdržavanje, osobna invalidnina/. Dužnik iz stavka 1. ovog članka pisani zahtjev za otpis koji sadrži minimalno podatke iz članka 10. stavak 6. Zakona, može podnijeti tvrtci Komunalno Duga Resa d.o.o. i Čistoći Duga Resa d.o.o. u roku od 30 dana od dana obave informacije o namjeri otpisa duga na mrežnoj stranici tvrtke. Ako dužnik ima dug prema Gradu Duga Resa po više osnova za plaćanje čiji ukupan iznos prelazi iznos zbroja glavnice i troška od 10.000,00 kn , otpisat će mu se dug po osnovi za plaćanje koja sadrži ranije dospjelo dugovanje sve do iznosa od 10.000,00 kn. Grad Duga Resa će na svojim mrežnim stranicama objaviti informaciju o namjeri otpisa duga i odabranom načinu otpisa, a u iznosu i pod uvjetima iz ove Odluke. Zadužuje se Upravni odjel za proračun i financije Grada Duge Rese za utvrđivanje dužnika i dugova iz stavka 1. ove Odluke koji zadovoljavaju uvjete za otpis. Gradsko vijeće Grada Duge Rese će u roku od 60 dana od dana objave informacije o namjeri otpisa donijeti skupnu Odluku o otpisu duga iz stavka 1. ovoga članka. U zakonskom roku Grad Duga Resa podnijeti će prijedlog za obustavu ovrhe, odnosno poduzeti drugu odgovarajuću radnju koja dovodi do prestanka ovrhe na novčanim sredstvima radi naplate otpisanog duga. Grad Duga Rese će u zakonskom roku donijeti odluku o otpisu duga za dužnika iz stavka 2. ovoga članka. Dug će se smatrati otpisanim danom stupanja na snagu Odluke o otpisu duga.